Prídavná látka v potravinách

Prídavná látka v potravinách (termín zo slovenských predpisov; iné názvy: potravinárska/potravinová prídavná látka, potravinárske/potravinové aditívum, potravinárska/potravinová prísada, prídavná látka/aditívum/prísada do potravín, aditívum/prísada v potravinách, skrátene: prídavná látka, aditívum, prísada) je "taká zložka potraviny, ktorá sa spravidla nepoužíva samostatne ako potravina ani ako potravinová zložka, a ktorá sa zámerne pridáva do potraviny bez ohľadu na jej výživovú hodnotu z technologických dôvodov, napr. pri výrobe, spracúvaní, ošetrovaní, balení, skladovaní potravín, čím sa sama alebo jej vedľajšie produkty stávajú súčasťou potraviny alebo inak ovplyvňujú jej vlastnosti. Za prídavné látky sa nepovažujú látky pridávané do potraviny na úpravu výživovej hodnoty.

Značenie 
Všetky prídavné látky sú v zozname Codex Alimentarius a majú pridelené kódy INS-number.

Prídavné látky, ktoré sú povolené Európskou úniou, sú uvedené v európskych predpisoch a majú pridelené kódy, nazývané čísla E či kódy E (hovorovo éčka). Podrobnosti pozri v článku E číslo.

Podskupiny 
Podľa Nariadenia Európskeho parlamentu a Rady 1333/2008 sa rozlišujú tieto funkčné skupiny prídavných látok používaných v potravinách a prídavných látok používaných v prídavných látkach v potravinách a v potravinárskych enzýmoch:
 "sladidlá" sú látky, ktoré sa používajú na dodanie sladkej chuti potravinám alebo ako stolové sladidlá; 
 "farbivá" sú látky, ktoré dodávajú farbu potravine alebo obnovujú farbu v potravine, a zahŕňajú prírodné zložky potravín a prírodné zdroje, ktoré sa obvykle nekonzumujú ako potraviny, ani sa obvykle nepoužívajú ako charakteristické zložky potravín. Farbivami v zmysle tohto nariadenia sú aj prípravky získané z potravín a z iných jedlých prírodných východiskových materiálov získaných fyzikálnou a/alebo chemickou extrakciou, ktorá má za následok selektívnu extrakciu pigmentov príbuzných s výživovými alebo aromatickými zložkami;
 "konzervačné látky" sú látky, ktoré predlžujú trvanlivosť potravín tak, že ich chránia pred skazením spôsobeným mikroorganizmami, a/alebo ktoré chránia potraviny pred množením patogénnych mikroorganizmov;
 "antioxidanty" sú látky, ktoré predlžujú trvanlivosť potravín tak, že ich chránia pred skazením spôsobeným oxidáciou, napríklad pred žltnutím tukov alebo farebnými zmenami;
 "nosiče" sú látky, ktoré sa používajú na rozpúšťanie, riedenie, disperziu alebo inú fyzikálnu modifikáciu prídavnej látky v potravinách alebo arómy, potravinárskeho enzýmu, živiny a/alebo inej látky pridávanej do potraviny na výživové alebo fyziologické účely bez toho, aby sa zmenila jej funkcia (a bez toho, aby samé mali akýkoľvek technologický účinok), s cieľom uľahčiť jej manipuláciu, aplikáciu alebo používanie;
 "kyseliny" sú látky, ktoré zvyšujú kyslosť potravín a/alebo im dodávajú kyslú chuť;
 "regulátory kyslosti" sú látky, ktoré menia alebo upravujú kyslosť alebo zásaditosť potraviny;
 "protihrudkové činidlá" sú látky, ktoré znižujú vzájomnú priľnavosť jednotlivých častíc potraviny; 
 "protipeniace činidlá" sú látky, ktoré zabraňujú vzniku peny alebo obmedzujú jej tvorbu;
 "objemové činidlá" sú látky, ktoré prispievajú k zväčšovaniu objemu potraviny bez toho, aby významne zvyšovali jej využiteľnú energetickú hodnotu;
 "emulgátory" sú látky, ktoré umožňujú vytvoriť alebo zachovať homogénnu zmes dvoch alebo viacerých vzájomne nemiešateľných fáz v potravine, napríklad oleja s vodou;
 "emulgačné soli" sú látky, ktoré menia bielkoviny v syre na dispergovanú formu, a tak prispievajú k homogénnemu rozloženiu tuku a ďalších zložiek;
 "stužovadlá" sú látky, ktoré spevňujú tkanivá ovocia a zeleniny alebo ich zachovávajú v krehkom stave, alebo spolupôsobia s gélotvornými činidlami a tvoria alebo spevňujú gél;
 "zvýrazňovače chuti a arómy" sú látky, ktoré zvýrazňujú existujúcu chuť a/alebo vôňu potraviny;
 "penotvorné činidlá" sú látky, ktoré umožňujú tvorbu homogénnej disperzie plynnej fázy v kvapalnej alebo tuhej potravine;
 "želírujúce činidlá" sú látky, ktoré vytvorením gélu tvoria textúru potraviny;
 "polevové činidlá" (vrátane lubrikantov) sú látky, ktoré pri aplikovaní na povrch potraviny dodávajú potravine lesklý vzhľad alebo na nej vytvárajú ochranný povlak;
 "zvlhčovadlá" sú látky, ktoré chránia potraviny pred vysušením tak, že obmedzujú vplyv vzduchu s nízkou relatívnou vlhkosťou alebo podporujú rozpúšťanie prášku vo vodnom prostredí;
 "modifikované škroby" sú látky získané jednorazovou alebo viacnásobnou chemickou úpravou jedlých škrobov, ktoré mohli byť predtým ošetrené fyzikálne alebo enzymaticky a mohli byť štiepené alebo bielené pomocou kyselín alebo zásad;
 "baliace plyny" sú plyny iné ako vzduch, ktoré sa vháňajú do obalu pred, počas alebo po umiestení potraviny do tohto obalu;
 "hnacie plyny (propelanty)" sú plyny iné ako vzduch, ktoré vytláčajú potravinu z obalu;
 "kypriace činidlá" sú látky alebo ich kombinácie, ktoré uvoľňujú plyn a tak zväčšujú objem cesta;
 "komplexotvorné látky (sekvestranty)" sú látky, ktoré tvoria chemické komplexy s iónmi kovov;
 "stabilizátory" sú látky, ktoré umožňujú zachovať fyzikálno-chemický stav potraviny; patria sem aj látky, ktoré umožňujú zachovávať homogénnu disperziu dvoch alebo viacerých vzájomne nemiešateľných látok v potravine, ako aj látky, ktoré stabilizujú, zachovávajú alebo zvýrazňujú existujúcu farbu potraviny, a látky, ktoré zvyšujú väzobnú kapacitu potraviny vrátane vytvárania vzájomných väzieb medzi bielkovinami, ktoré umožňujú spojenie kusov potravín do rekonštituovanej potraviny;
 "zahusťovadlá" sú látky, ktoré zvyšujú viskozitu potraviny;
 "látky na zlepšenie vlastností múky" sú látky iné ako emulgátory, ktoré sa pridávajú do múky alebo do cesta na zlepšenie ich vlastností pri pečení."

 Klasifikácia podľa číselného rozmedzia 
 Rozsah E čísla Podrozsah Popis 100 – 199 (úplný zoznam)Farbivá 100 – 109  Žlté 110 – 119  Oranžové 120 – 129  Červené 130 – 139  Modré & fialové 140 – 149  Zelené 150 – 159  Hnedé & čierne 160 – 199  Zlatá a iné 200 – 299 (úplný zoznam)Konzervanty 200 – 209  Sorbany 210 – 219  Benzoany 220 – 229  Sulfity (siričitany) 230 – 239  Fenoly & formiáty (mravenčany) 240 – 259  Nitráty (dusitany) 260 – 269  Acetáty (octany) 270 – 279  Laktáty 280 – 289  Propiónany 290 – 299  Iné 300 – 399 (úplný zoznam)Antioxidanty & Kyseliny 300 – 305  Askorbany (vitamín C) 306 – 309  Tokoferol (vitamín E) 310 – 319  Galáty & erytorbany 320 – 329  Laktáty 330 – 339  Citráty & vínany 340 – 349  Fosforečnany 350 – 359  Maláty & adipáty 360 – 369  Sukcináty & fumaráty 370 – 399  Ostatné 400 – 499 (úplný zoznam)Zahusťovadlá, stabilizátory & emulgátory 400 – 409  Algináty 410 – 419  Prírodné živice 420 – 429  Ostatné prírodné prídavné látky 430 – 439  Zlúčeniny polyoxyetylénu  440 – 449  Prírodné emulgátory 450 – 459  Fosfáty (fosforečnany) 460 – 469  Zlúčeniny celulózy 470 – 489  Mastné kyseliny & ich zlúčeniny 490 – 499  Ostatné 500 – 599 (úplný zoznam)pH regulátory & Protizhrudkovacie činidlá 500 – 509  Minerálne kyseliny & zásady 510 – 519  Chloridy & sírany 520 – 529  Sírany & hydroxidy 530 – 549  Zlúčeniny alkalických kovov 550 – 559  Silikáty 570 – 579  Stearany & glukonany 580 – 599  Ostatné 600 – 699 (úplný zoznam)Látky na zlepšenie vlastností múky 620 – 629  Glutamany & guanylany 630 – 639  Inozínany 640 – 649  Ostatné 700 – 799 (úplný zoznam)Antibiotiká 700 – 713  900 – 999 (úplný zoznam)Rozmanité 900 – 909  Vosky 910 – 919  Polevové činidlá 920 – 929  Látky na zlepšenie vlastností múky 930 – 949  Baliace plyny 950 – 969  Sladidlá 990 – 999  Penotvorné činidlá 1100 – 1599  (úplný zoznam)Dodatočné látky 1100– 1599Nové chemikálie nezapadajúce do štandardnej klasifikačnej schémy
Pozn: Nie všetky príklady skupín zapadajú do daných číselných rozsahov. Navyše veľa chemikálií, špeciálne v rozsahu E400 – 499, majú rozmanité využitie.

Iné projekty

Externé odkazy 
Databáza aditív ( )
Prídavné látky na stránkach ÚVZSR 
438/2013/EÚ - prídavné látky v potravinách 
Nariadenie Eur. p. a Rady 1333/2008 o prídavných látkach v potravinách (prídavné látky, ktoré majú pridelené číslo E)

Kategória:Potraviny